На основу члана 19. Закона о сточарству („Службени гласник РС”, бр. 41/09 ,93/12 и 14/16) и члана 15. став 1. тачка 3. Закона о утврђивању надлежности АП Војводине („Службени гласник РС”, бр. 99/2009, 67/2012 - одлука УС, 18/2020 - др. закон и 111/2021 - др. закон), а на основу члана 11. и 22. став 4. Покрајинске скупштинске одлуке о буџету АП Војводине за 2022. годину („Службени лист АПВ“, број 54/21 и 7/22-ребаланс) у вези с Програмом заштите, уређења и коришћења пољопривредног земљишта на територији Аутономне покрајине Војводине у 2022. години (,,Службени лист АПВ“, број:54/21) и Програмом мера за спровођење годишњег одгајивачког програма у сточарству у АП Војводини за 2022. годину ("Сл. лист АП Војводине", бр.54/2021) Покрaјински секретаријат за пољопривреду, водопривреду и шумарство расписује

**К О Н К У Р С**

**ЗА РАСПОДЕЛУ СРЕДСТАВА ИЗ ГОДИШЊЕГ ПРОГРАМА МЕРА ЗА СПРОВОЂЕЊЕ ОДГАЈИВАЧКОГ ПРОГРАМА У АП ВОЈВОДИНИ У 2022. ГОДИНИ**

Средства за спровођење Годишњег програма мера за одгајивачки програм у АП Војводини за 2022. годину (у даљем тексту: Програм), у укупном износу од 50.000.000,00 динара користиће се за:

 а) Спровођење мера одгајивачког програма у говедарству, свињарству, овчарству и козарству, живинарству, код копитара и у пчеларству (укупно 46.000.000 динара);

б) пословима контроле спровођења програма (4.000.000,00 динара).

Мере за спровођење одгајивачког програма обавиће се у обиму и висини јединичне цене утврђене у табелама 1. до 6. за сваки меру рада, а према динамици прилива средстава обезбеђеним за те намене, и то:

**Табела 1: Мере за спровођење одгајивачког програма у говедарству**

|  |  |  |  |  |
| --- | --- | --- | --- | --- |
| Ред. бр. | Назив мере | Планирани обим мера | Цена по јединици мере/дин | Укупнодинара |
|   | ***Аутохтоне расе говеда*** |   |   |   |
|   | ***Подолска раса*** |   |   |   |
| 1 | Селекцијске смотре | 200 | 300 | 60.000 |
|   | **Буша** |   |   |   |
| 1 | Селекцијске смотре | 100 | 300 | 30.000 |
|   | ***Племените расе говеда*** |   |   |   |
|   | ***Сименталска раса*** |   |   |   |
| 1 | Селекцијске смотре | 3.000 | 300 | 900.000 |
| 2 | Линеарна оцена првотелки | 500 | 450 | 225.000 |
| 3 | Контрола млечности уматичених крава | 1.000 | 1.350 | 1.350.000 |
| 4 | Контрола биковских мајки | 20 | 3.000 | 60.000 |
| 5 | Перформанс тест бикова | 1 | 25.000 | 25.000 |
| 6 | Биолошки тест бикова | 3 | 20.000 | 60.000 |
| 7 | Прогени тест на млечност | 2 | 30.000 | 60.000 |
| 8 | Прогени тест за телесну грађу | 4 | 30.000 | 120.000 |
|   | ***Холштајн фризијска раса*** |   |   |   |
| 1 | Селекцијске смотре | 20.000 | 300 | 6.000.000 |
| 2 | Линеарна оцена првотелки | 3.500 | 450 | 1.575.000 |
| 3 | Контрола млечности уматичених крава | 7.000 | 1.350 | 9.450.000 |
| 4 | Контрола биковских мајки | 100 | 3.000 | 300.000 |
| 5 | Перформанс тест бикова | 2 | 25.000 | 50.000 |
| 6 | Биолошки тест бикова | 5 | 20.000 | 100.000 |
| 7 | Прогени тест на млечност | 10 | 30.000 | 300.000 |
| 8 | Прогени тест за телесну грађу | 12 | 30.000 | 360.000 |
|   | ***Браон свис раса*** |   |   |   |
| 1 | Селекцијске смотре | 210 | 300 | 63.000 |
| 2 | Линеарна оцена првотелки | 40 | 450 | 18.000 |
| 3 | Контрола млечности уматичених крава | 100 | 1.350 | 135.000 |
| 4 | Контрола биковских мајки | 3 | 3.000 | 9.000 |
| 5 | Перформанс тест бикова | 2 | 25.000 | 50.000 |
| 6 | Биолошки тест бикова | 2 | 20.000 | 40.000 |
| 7 | Прогени тест на млечност | 1 | 30.000 | 30.000 |
| 8 | Прогени тест за телесну грађу | 1 | 30.000 | 30.000 |
|   | **СВЕГА ГОВЕДАРСТВО:** |  |  | **21.400.000** |

**Табела 2. Мере за спровођење одгајивачког програма у свињарству**

|  |  |  |  |  |
| --- | --- | --- | --- | --- |
| Ред. бр.  | Назив мере | Планирани обим мера | Цена по јединици мере/дин | Укупно динара |
|   | ***Аутохтоне расе*** |   |   |   |
| 1 | Контрола продуктивности уматичених крмача | 500 | 300 | 150.000 |
| 2 | Контрола продуктивности уматичених нерастова | 20 | 900 | 18.000 |
|   | ***Племените расе*** |   |   |   |
| 1 | Селекцијска смотра свиња | 20.230 | 100 | 2.023.000 |
| 2 | Контрола продуктивности уматичених крмача | 18.500 | 300 | 5.550.000 |
| 3 | Контрола продуктивности уматичених нерастова | 350 | 900 | 315.000 |
| 4 | Одабирање и контрола нерастовских мајки | 150 | 3.000 | 450.000 |
| 5 | Перформанс тест нерастова | 400 | 3.000 | 1.200.000 |
| 6 | Перформанс тест назимица | 19.000 | 300 | 5.700.000 |
| 7 | Биолошки тест нерастова | 10 | 5.000 | 50.000 |
| 8 | Прогени тест нераста | 5 | 5.000 | 25.000 |
|  | **СВЕГА СВИЊАРСТВО** |  |  | **15.481.000** |

**Табела 3. Мере за спровођење одгајивачког програма у овчарству**

|  |  |  |  |  |
| --- | --- | --- | --- | --- |
| Ред. бр. | Назив мере | Планирани обим мера  | Цена по јединици мере/дин  | Укупно динара |
|   | ***Аутохтоне расе оваца*** |   |   |   |
|   | ***Цигаја, виторога жуја*** |   |   |   |
| 1 | Селекцијске смотре | 1.800 | 100 | 180.000 |
| 2 | Контрола продуктивности оваца | 800 | 300 | 240.000 |
|   | ***Племените расе оваца*** |   |   |   |
| 1 | Смотра оваца | 16.000 | 100 | 1.600.000 |
| 2 | Контрола продуктивности оваца | 5.223 | 300 | 1.566.900 |
| 3 | Перформанс тест овнова | 1 | 2.800 | 2.800 |
| 4 | Биолошки тест овнова | 2 | 2.000 | 4.000 |
| 5 | Прогени тест овнова | 1 | 3.500 | 3.500 |
| 6 | Вештачко осемењавање оваца | 1 | 1.000 | 1.000 |
|   | **СВЕГА ОВЧАРСТВО :** |   |   | **3.598.200** |

**Табела 4. Мере за спровођење одгајивачког програма у козарству**

|  |  |  |  |  |
| --- | --- | --- | --- | --- |
| Ред. бр.  | Назив мере | Планирани обим мера | Цена по јединици мере/дин | Укупно динара |
|   | ***Аутохтоне расе коза*** |   |   |   |
|   | **Балканска коза** |   |   |   |
| 1 | Селекцијске смотре | 200 | 100 | 20.000 |
|   |   |   |   |   |
|   | ***Племените расе коза*** |   |   |   |
| 1 | Смотра коза  | 2.800 | 100 | 280.000 |
| 2 | Контрола продуктивности коза | 1.200 | 300 | 360.000 |
| 3 | Контрола млечности коза | 545 | 1.300 | 708.500 |
| 4 | Биолошки тест јарчева | 4 | 2.000 | 8.000 |
| 5 | Перформанс тест јарчева | 1 | 2.800 | 2.800 |
| 6 | Прогени тест јарчева | 1 | 3.500 | 3.500 |
|   | **СВЕГА КОЗАРСТВО:** |   |   | **1.382.800** |

**Табела 5. Мере за спровођење одгајивачког програма у живинарству**

|  |  |  |  |  |
| --- | --- | --- | --- | --- |
| Ред. бр. | Назив мере | Планирани обим мера | Цена по јединици мере/дин | Укупнодинара |
|   | ***Аутохтоне расе живине*** |   |   |   |
|   | ***Сомборска капорка, голошијан, сомборска (подунавска) гуска, домаћа патка, домаћа ћурка***  |   |   |   |
| 1 | Идентификација и обележавање | 100 | 150 | 15.000 |
| 2 | Контрола продуктивних својстава | 230 | 150 | 34.500 |
|   | ***Економске расе и хибриди*** |   |   |   |
| 1 | Контрола матичних јата кокоши тешког типа у одгоју | 245.000 | 4 | 980.000 |
| 2 | Контрола матичних јата кокоши тешког типа у експлоатацији  | 235.000 | 4 | 940.000 |
| 3 | Контрола матичних јата кокоши лаког типа у одгоју  | 16.000 | 4 | 64.000 |
| 4 | Контрола матичних јата кокоши лаког типа у експлоатацији | 15.500 | 4 | 62.000 |
| 5 | Контрола чистих раса кокошака  | 1.000 | 10 | 10.000 |
| 6 | Контрола матичних јата ћурака у одгоју | 1.700 | 10 | 17.000 |
| 7 | Контрола матичних јата ћурака у експлоатацији | 1.550 | 10 | 15.500 |
| 8 | Тест бројлера | 0 | 150 | 0 |
| 9 | Тест носиља конзумних јаја  | 0 | 150 | 0 |
|   | **СВЕГА ЖИВИНАРСТВО:**  |  |  | **2.138.000** |

**Табела 6. Мере за спровођење одгајивачког програма код копитара**

|  |  |  |  |  |
| --- | --- | --- | --- | --- |
| Ред. бр.  | Назив мере | Планирани обиме мера | Цена по јединици мере/дин | Укупно динара |
|   | ***Племените расе коња*** |   |   |   |
|   | ***Липицанер*** |   |   |   |
| 1 | Селекцијске смотре | 200 | 4.000 | 800.000 |
| 2 | Коришћење у репродукцији уматичених кобила са познатим пореклом  | 100 | 3.000 | 300.000 |
| 3 | Коришћење у репродукцији пастува, које одреди стручна комисија као висококвалитетне пастуве у оквиру матичних запата | 15 | 16.000 | 240.000 |
|   | ***Пунокрвне и енглеске полукрвне расе*** |   |   |   |
| 1 | Селекцијске смотре | 50 | 2.000 | 100.000 |
| 2 | Коришћење у репродукцији уматичених кобила са познатим пореклом  | 10 | 3.000 | 30.000 |
| 3 | Коришћење у репродукцији пастува, које одреди стручна комисија као висококвалитетне пастуве у оквиру матичних запата | 5 | 16.000 | 80.000 |
|   | ***Аутохтоне расе копитара*** |   |   |   |
|   | ***Нониус, домаћи брдски коњ*** |   |   |   |
| 1 | Селекцијске смотре | 100 | 2.000 | 200.000 |
| 2 | Коришћење у репродукцији уматичених кобила са познатим пореклом  | 20 | 3.000 | 60.000 |
| 3 | Коришћење у репродукцији пастува, које одреди стручна комисија као висококвалитетне пастуве у оквиру матичних запата | 5 | 16.000 | 80.000 |
|   | ***Балкански магарац*** |   |   |   |
| 1 | Селекцијске смотре | 220 | 500 | 110.000 |
|  | **СВЕГА КОПИТАРИ:** |  |  | **2.000.000** |

Средства из Тачкe II подтачке 1.3 у укупном износу од 50.000.000,00 динара расподелиће се у односу:

-90 % за рад основних одгајивачких организација и организација с посебним овлашћењима ( 41.400.000,00 динара)

и 10 % за рад регионалних одгајивачких организација (4.600.000,00 динара).

За обављање послова контроле спровођења Програма, које врши главна одгајивачка организација представљају до 8% (4.000.000,00 динара) од укупног износа од 50.000.000,00 динара.

**Право на подношење пријаве за коришћење средстава** :

а) имају одгајивачке организације и организације с посебним овлашћењима из АП Војводине, које испуњавају услове из члана 7, 8, . и 10. Закона о сточарству („Службени гласник РС”, бр. 41/09 и 93/12 и 14/16). б) имају одгајивачке организације с територије АП Војводине, које испуњавају услове из члана 9. Закона о сточарству („Службени гласник РС”, бр. 41/09 и 93/12 и 14/16).

 Уколико се средства према овом програму, на основу приспеле конкурсне документације, не реализују у целости, одлуком покрајинског секретара за пољопривреду, водопривреду и шумарство преусмеравају се на одгајивачке мере код других врста стоке (табеле 1–6.), а до планираног максималног годишњег обима одгајивачких мера предвиђеног Дугорочним програмом мера за спровођење одгајивачког програма у Аутономној покрајини Војводини за период 2020–2024. године („Службени лист АПВ”, број: 66/20) – у даљем тексту: Дугорочни програм. Уколико се спроведе већи обим појединих одгајивачких мера од обима предвиђеног конкурсом, а највише до максималног годишњег обима појединих мера утврђених Дугорочним програмом, тада ће цена по јединици мере бити сразмерно нижа. Основне одгајивачке организације и организације с посебним овлашћењима (члан 7. И 10. Закона о сточарству) конкуришу за надокнаду трошкова и остварују право на средства, путем Регионалне одгајивачке организације (члан 8. Закона о сточарству), на чијој територији су извршавали послове, а која контролише њихов рад и обрађује добијене податке. Конкурсну документацију прикупљену од организација из свог региона заједно са збирним списком организација које испуњавају услове конкурса, Регионална одгајивачка организација доставља овом секретаријату.

 **Потребна документација**:

а) Пријава на конкурс;

б) Извод из Годишњег програма мера за спровођење одгајивачког програма подносиоца захтева, податке о подручју на коме се спроводи програм, податке о кадровској и техничкој опремљености за спровођење програма;

в) Пријава по врстама стоке;

г) Оверена фотокопија дипломе лица које ради на пословима мера за спровођење одгајивачког програма код подносиоца пријаве;

д) Доказ да лице ради на пословима мера за спровођење одгајивачког програма код подносиоца пријаве ( оверена фотокопија радне књижице, М-образац, уговор о раду и сл.);

ђ) Фотокопија решењa које је издало Министарство пољопривреде, шумарства и водопривреде о упису у Регистар одгајивачких организација и организација са посебним овлашћењима на основу чл. 7, 8, 9. и 10. Закона о сточарству („Службени гласник РС”, бр. 41/09 и 93/12 и 14/16);

е) Регионална одгајивачка организација треба да достави и збирни списак Основних одгајивачких организација на својој територији, које испуњавају услове конкурса;

ж) Фотокопију картона депонованих потписа (\* за ДОО, Командитна друштва и АД фотокопију картона депонованих потписа – за отворен посебан наменски подрачун у Управи за трезор). Уколико буде потребно, Секретаријат задржава право да од подносиоца пријаве затражи додатну документацију.

Приспеле пријаве разматраће комисија коју образује покрајински секретар за пољопривреду, водопривреду и шумарство. Критеријуми за оцену пријава јесте квалитет поднете конкурсне документације. Коначну одлуку о додели средстава доноси покрајински секретар за пољопривреду, водопривреду и шумарство. Права и обавезе између Секретаријата и корисника средстава регулисаће се уговором. Дознака средстава обављаће се у складу с приливом средстава у буџет АП Војводине. Подносилац пријаве може једном пријавом конкурисати за доделу средстава за више намена (табеле 1–6.).

Потребна конкурсна документација подноси се закључно са 01.09.2022. године, на следећу адресу: Покрајински секретаријат за пољопривреду, водопривреду и шумарство, 21000 Нови Сад, Булевар Михајла Пупина 16, с назнаком: „Koнкурс за одгајивање стоке”. Текст конкурса и пријава на конкурс налазе се на сајту Секретаријата: [www.psp.vojvodina.gov.rs](http://www.psp.vojvodina.gov.rs)

Пријаве које се доставе након наведеног рока или с непотпуном документацијом, неће бити разматране.

 Додатне информације могу се добити на телефон: 021/4881-852

ПОКРАЈИНСКИ СЕКРЕТАР

Чедомир Божић